Amazon รายงานว่า ในไตรมาส 4 ของปี 2021 ธุรกิจที่มีหน้าร้าน สร้างรายได้ให้บริษัทถึงกี่ล้านดอลลาร์สหรัฐ
Amazon บริษัทอีคอมเมิร์ซยักษ์ใหญ่ของสหรัฐฯ ประกาศแผนปิดหน้าร้านสาขากว่า 68 แห่ง ทั่วทั้งในสหรัฐ และอังกฤษ  ซึ่งมีทั้งร้านหนังสือ, ป็อบอัปสโตร์ (Pop Up Store) ร้านขายสินค้าตระกูล Kindle และ Amazon-4 Star ที่ขายเฉพาะสินค้าที่ได้รับความนิยมบนโลกออนไลน์
โดยบางร้าน เป็นการปิดหลังจากที่ดำเนินธุรกิจมาอย่างยาวนาน  Amazon บอกว่า จะหันไปโฟกัสกับธุรกิจขายของชำแบบไร้แคชเชียร์ และสินค้าแฟชั่น ที่เพิ่งเปิดหน้าร้าน ที่มีชื่อว่า Amazon Style ในลอสแอนเจลิส ของสหรัฐฯ แทน  ทั้งนี้ แต่ละร้านจะแจ้งเตือนลูกค้าอีกครั้งว่า จะปิดในวันไหน เนื่องจากแต่ละร้าน แต่ละสถานที่ มีวันและเวลาในการปิดที่แตกต่างกัน
ส่วนพนักงานที่ได้รับผลกระทบจากการปิดร้าน บริษัทกำลังหางานในตำแหน่งอื่น ๆ หรืออาจเสนอการชดเชยอื่น ๆ แทน  สำหรับการตัดสินใจปิดธุรกิจหน้าร้านจำนวนมาก ก็เนื่องจากในช่วง 2 ปีที่ผ่านมา บริษัทเผชิญกับท้าทายมากขึ้น จากการระบาดของโควิด 19 ที่ทำให้ผู้บริโภคหันไปซื้อสินค้าออนไลน์มากขึ้น และเข้าร้านค้าที่มีหน้าร้านจริง ๆ น้อยลงนั่นเอง  แม้ว่าการประกอบธุรกิจหน้าร้าน จะเป็นส่วนเล็ก ๆ ของธุรกิจค้าปลีกขนาดใหญ่ของ Amazon
แต่ในช่วงที่ผ่านมา ก็สร้างรายได้ให้กับ Amazon ไม่น้อย  โดยบริษัทรายงานว่า ในไตรมาส 4 ของปีที่แล้ว
ธุรกิจที่มีหน้าร้าน สร้างรายได้ให้บริษัทถึง 4,680 ล้านดอลลาร์สหรัฐ (ราว 152,500 ล้านบาท)  สำหรับ Amazon ได้เริ่มต้นธุรกิจด้วยการขายหนังสือออนไลน์ ซึ่งได้มีการเปิดร้านหนังสือจริง ๆ ครั้งแรกในปี 2015 ที่เมืองซีแอตเทิล สหรัฐฯ  จากนั้นก็เริ่มขยายร้านหนังสืออย่างต่อเนื่อง ทั่วทั้งสหรัฐฯ ไม่ว่าจะเป็น รัฐแอริโซนา, รัฐแคลิฟอร์เนีย, รัฐโคโลราโด, รัฐอิลลินอยส์, นิวยอร์ก และรัฐวอชิงตัน รวมถึงในต่างประเทศด้วย
และเริ่มขยายมาวางขายอุปกรณ์ฮาร์ดแวร์ และปรับให้เป็นจุดรับสินค้า หรือคืนสินค้า เมื่อสั่งผ่านออนไลน์  ต่อมาได้ขยายธุรกิจไปยังอาหาร เช่น ผัก ผลไม้ และของสด โดยได้เข้าซื้อธุรกิจ Whole Foods ในปี 2017 ด้วยมูลค่า 13,700 ล้านดอลลาร์สหรัฐ (ราว 446,000 ล้านบาท)
รวมถึงมี Amazon Fresh ที่ใช้ AI เข้ามาช่วยให้บริการด้วย  โดยในช่วงไม่กี่เดือนที่ผ่านมา Amazon กได้เปิดตัว Amazon Style
รวมถึง Amazon ยังได้จับมือกับ Starbucks ในการพัฒนาโมเดลร้าน Starbucks Pickup with Amazon Go ในนิวยอร์ก  ซึ่งลูกค้าจะสามารถสั่ง Starbucks ผ่าน Amazon ได้ และสินค้าจะมาส่งที่หน้าร้าน Amazon Go นั่นเอง
โดย Amazon ได้วางแผนที่จะเปิดร้านในลักษณะนี้อีก 2 แห่งในปีนี้ด้วย
Amazon รายงานว่า ในไตรมาส 4 ของปี 2021 ธุรกิจที่มีหน้าร้าน สร้างรายได้ให้บริษัทถึง 4,680 ล้านดอลลาร์สหรัฐ (ราว 152,500 ล้านบาท)